Document ID: 32011D0779

РЕШЕНИЕ ЗА ИЗПЪЛНЕНИЕ НА КОМИСИЯТА
от 25 ноември 2011 година
относно допълнително финансово участие в програми за контрол, проверка и надзор на рибарството в държавите-членки за 2011 година
(нотифицирано под номер C(2011) 8359)
(само текстовете на английски, български, гръцки, датски, испански, италиански, латвийски, литовски, малтийски, немски, нидерландски, полски, португалски, румънски, финландски и шведски език са автентични)
(2011/779/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
Като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 21 от него,
като има предвид, че:
(1)
Въз основа на заявленията за съфинансиране от Съюза, представени от държави-членки в техните програми за контрол на рибарството за 2011 г., Комисията прие решение за изпълнение 2011/431/ЕС от 11 юли 2011 година относно финансовото участие на Европейския съюз в програми за контрол, проверка и надзор на рибарството в държавите-членки за 2011 година (2), вследствие на което част от наличните в бюджета за 2011 г. средства остават неизползвани.
(2)
Тази неизползвана част от бюджета за 2011 г. следва да бъде сега разпределена с ново решение.
(3)
В съответствие с член 21, параграф 2 от Регламент (ЕО) № 861/2006, държавите-членки бяха приканени да представят програми относно допълнителното финансиране в приоритетните области, определени от Комисията в писмото ѝ до държавите-членки от 20 май 2011 г., тоест автоматизирането и управлението на данните, електронните системи за записване и отчитане (ERS системи), електронните устройства за записване и отчитане (ERS устройства) и системите за наблюдение на кораби (VMS), както и проследяването и контрола на мощността на двигателите.
(4)
На тази основа и предвид на бюджетните ограничения, заявеното в програмите финансиране от Съюза за дейности като програми за обучение и обмен, както и за пилотни схеми за инспекция и наблюдение, анализ и оценка на разходите, инициативи за повишаване на информираността за правилата на ОПОР и за строеж на патрулни кораби и въздухоплавателни средства, е получило отказ, тъй като не е било по горепосочените приоритетни области.
(5)
По приоритетните области, посочени от Комисията, не бе възможно да се зачетат всички приемливи разходи по програмите поради бюджетни ограничения. Комисията подбра подлежащите на съфинансиране проекти в съответствие с най-спешните нужди, определени от Комисията.
(6)
Заявления, отнасящи се до дейности, изброени в член 8, параграф 1, буква а) от Регламент (ЕО) № 861/2006, биха могли да отговарят на условията за финансиране от страна на Съюза.
(7)
Заявленията за финансиране от страна на Съюза бяха оценени съгласно съответствието им с правилата, определени в Регламент (ЕО) № 391/2007 на Комисията от 11 април 2007 година за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите-членки при въвеждането на системите за мониторинг и контрол, приложими към Общата политика по рибарство (3).
(8)
Целесъобразно е да се определят максималните размери и процентът на финансовото участие на Европейския съюз в границите, установени в член 15 от Регламент (ЕО) № 861/2006, както и да се определят условията, при които подобно участие може да се предостави.
(9)
С цел да се насърчат инвестициите в приоритетните действия, определени от Комисията, и предвид отрицателното въздействие на финансовата криза върху бюджетите на държавите-членки, разходите във връзка с упоменатите по-горе приоритетни области следва да се ползват от висок процент на съфинансиране в рамките на пределните стойности, предвидени в член 15 от Регламент (ЕО) № 861/2006.
(10)
За постигане на съответствие с условията за съфинансиране, устройствата за автоматично определяне на местоположението следва да отговарят на изискванията, определени от Регламент за изпълнение (ЕС) № 404/2011 на Комисията от 8 април 2011 година за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (4).
(11)
За постигане на съответствие с условията за съфинансиране, електронните устройства за записване и отчитане на борда на риболовните кораби следва да отговарят на изискванията, определени с Регламент за изпълнение (ЕС) № 404/2011 г.
(12)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Предмет
С настоящото решение се предвижда допълнително финансово участие на Европейския съюз в разходите, направени от държавите-членки през 2011 г. по въвеждането на системите за наблюдение и контрол, приложими съгласно общата политика в областта на рибарството (ОПОР), както е посочено в член 8, параграф 1, буква а) от Регламент (ЕО) № 861/2006 на Съвета. С него се определя размерът на финансовото участие на Съюза за всяка държава-членка, процентът на това финансово участие и условията за неговото предоставяне.
Член 2
Приключване на неизплатени задължения
Всички плащания, за които е искано възстановяване, се извършват от съответната държава-членка до 30 юни 2015 г. Плащанията, извършени от държава-членка след този краен срок, не се приемат за възстановяване. Неизползваните бюджетни кредити, свързани с настоящото решение, се отменят най-късно до 31 декември 2016 г.
Член 3
Нови технологии и информационни мрежи
1. Разходите, извършени по посочени в приложение I проекти за въвеждане на нови технологии и информационни мрежи с цел ефикасно и сигурно събиране и управление на данни във връзка с наблюдението, контрола и надзора на дейности в областта на рибарството, отговарят на изискванията за финансово участие в размер на 90 % от приемливите разходи в рамките на пределните стойности, определени във въпросното приложение.
2. Всички други разходи, извършени по посочените в приложение I проекти, отговарят на изискванията за финансово участие в размер на 50 % от приемливите разходи в рамките на пределните стойности, определени във въпросното приложение.
Член 4
Устройства за автоматично определяне на местоположението
1. Разходите, извършени по посочените в приложение II проекти за покупка и монтаж на борда на риболовни кораби на устройства за автоматично определяне на местоположението, позволяващи наблюдението на риболовни кораби от разстояние от център за наблюдение на риболова чрез система за наблюдение на кораби (VMS), отговарят на изискванията за финансово участие в размер на 90 % от приемливите разходи в рамките на пределните стойности, определени във въпросното приложение.
2. Финансовото участие, посочено в параграф 1, се изчислява въз основа на пределна цена от 2 500 EUR на кораб.
3. Приемливи за съфинансиране по параграф 1 са устройства за автоматично определяне на местоположението, които удовлетворяват изискванията, определени в Регламент за изпълнение (ЕС) № 404/2011.
Член 5
Електронни системи за записване и отчитане
Разходите, извършени по посочени в приложение III проекти за разработване, покупка, монтаж и техническа помощ за компонентите, необходими за изграждане на електронните системи за записване и отчитане (ERS), за да се постигне ефикасен и сигурен обмен на данни във връзка с наблюдението, контрола и надзора на дейностите в областта на рибарството, отговарят на изискванията за финансово участие в размер на 90 % от приемливите разходи, в рамките на пределните стойности, определени в посоченото приложение.
Член 6
Електронни устройства за записване и отчитане
1. Разходите, извършени по посочени в приложение IV проекти за покупка и монтаж на борда на риболовни кораби на устройства за ERS, позволяващи на корабите електронно записване и отчитане на данни за риболовната дейност в център за наблюдение на риболова, отговарят на изискванията за финансово участие в размер на 90 % от приемливите разходи в рамките на пределните стойности, определени в посоченото приложение.
2. Финансовото участие, посочено в параграф 1, се изчислява въз основа на пределна цена от 3 000 EUR на кораб, без да се засягат разпоредбите на параграф 4.
3. Приемливи за съфинансиране са ERS устройства, които удовлетворяват изискванията, определени в Регламент за изпълнение (ЕС) № 404/2011.
4. За устройства, съчетаващи ERS и VMS функции и отговарящи на изискванията на Регламент за изпълнение (ЕС) № 404/2011, финансовото участие, упоменато в параграф 1 от настоящия член, се изчислява въз основа на пределна цена от 4 500 EUR за кораб.
Член 7
Пилотни проекти
Разходите, извършени по посочените в приложение V пилотни проекти за нови технологии за контрол, отговарят на изискванията за финансово участие в размер на 50 % от приемливите разходи в рамките на пределните стойности, определени в посоченото приложение.
Член 8
Общо максимално участие на Европейския съюз по държави-членки
Планираните разходи, приемливата част от тях и максималното участие на Съюза по държави-членки са, както следва:
(в EUR)
Държава-членка
Разходи, планирани в допълнението към националната програма за контрол на рибарството
Разходи за проекти, подбрани съгласно настоящото решение
Максимално участие на Съюза
България
147 254
147 254
132 530
Кипър
259 000
255 000
229 500
Дания
2 159 798
1 408 564
1 267 708
Германия
6 792 280
137 480
123 732
Ирландия
51 610 000
250 000
225 000
Гърция
2 133 500
590 000
455 000
Испания
4 182 697
2 264 977
2 038 480
Италия
4 010 000
1 140 000
1 026 000
Латвия
140 944
140 944
126 850
Литва
207 200
135 313
121 782
Малта
270 664
191 486
130 313
Нидерландия
300 000
0
0
Полша
386 324
385 360
343 623
Португалия
2 843 921
2 395 200
2 155 680
Румъния
589 000
85 000
76 500
Финландия
1 000 000
870 000
635 000
Обединеното кралство
2 862 415
1 349 325
1 214 392
Общо
79 894 998
11 745 904
10 302 090
Член 9
Адресати
Адресати на настоящото решение са Република България, Кралство Дания, Федерална република Германия, Ирландия, Република Гърция, Кралство Испания, Италианската република, Република Кипър, Република Латвия, Република Литва, Република Малта, Кралство Нидерландия, Република Полша, Португалската република, Румъния, Република Финландия и Обединеното кралство Великобритания и Северна Ирландия.
Съставено в Брюксел на 25 ноември 2011 година.

Labels: 2
7
6
12
18
15